**דוח סקירת כתבי עת**

**עיונים בחינוך**

"עיונים בחינוך" משמש אכסניה להגותם של חברי הסגל בבתי הספר לחינוך באוניברסיטאות ובמכללות, למחקריהם, לעיוניהם, לפולמוסיהם, ולחזונם וכן במה לרעיונותיהם של חוקרי החינוך ואנשי ההגות העוסקים במחקר ובמעשה החינוכי בישראל. בכתב העת מתפרסמים מאמרים, מסות ומחקרים, הארות ביקורתיות ובחינות של המעשה החינוכי.

"עיונים בחינוך" מקיף את מגוון התחומים של החינוך: פילוסופיה של החינוך, פסיכולוגיה חינוכית, תולדות החינוך, סוציולוגיה של החינוך, חינוך מיוחד, אמנויות בחינוך ובטיפול, משפחה בחינוך, חינוך במגזר הערבי, עתידנות בחינוך וכיו"ב נושאים.

**מאמרים לכתב העת ניתן לשלוח למערכת "עיונים בחינוך" במייל: eyunimac@gmail.com**

**יש לצרף למאמר תקציר באנגלית בלבד (הכולל את שם המאמר והמחבר/ים באנגלית) ו-4-3 שורות אוטוביוגרפיות על המחבר/ים.**

**אתר כתב העת:** [**https://iyunim.edu.haifa.ac.il/**](https://iyunim.edu.haifa.ac.il/)

**עט השדה**

**עד 15 עמודים ב-WORD**

"עט השדה" הוא כתב עת בהוצאת אשלים-ג'וינט בנושא ילדים, נוער וצעירים במצב סיכון ובני משפחותיהם. במסגרת כתב העת, היוצא לאור פעמיים בשנה (בחודשים מרץ וספטמבר), מפורסמים מאמרים עיוניים ומחקרים במגוון נושאים ותחומי מיקוד מקצועיים הנוגעים בפיתוח, בלמידה ובמחקר על מצבי סיכון והדרה שונים. מערכת "עט שדה" מקבלת מאמרים מחוקרים, מאנשי מקצוע ומכותבים ממגוון תחומים ושדות מקצועיים. המאמר המוגשים למערכת עוברים תהליך של הערכה ובחינה על ידי הצוות המקצועי ממרכז ידע אשלים. תהליך זה עשויים להימשך מספר חודשים. בסופו של התהליך מודיעה המערכת למחבר על החלטתה בדבר פרסום התוכן ב"עט השדה".

**מערכת "עט השדה":** **lemida@jdc.orj.il**

**אתר הג'וינט:** [**https://www.thejoint.org.il/**](https://www.thejoint.org.il/)

**דברים**

**אורך מומלץ למאמר: 3,500-4,000 מילה**

כתב העת הרב-תחומי "דברים", היוצא לאור באחריות אקדמית של מכללת אורנים, מפרסם מאמרי מחקר, עיון והגות של אנשי אקדמיה וחברה. כתב העת מופק בפורמט אלקטרוני ובפורמט מודפס.

למערכת כתב העת מתקבלים מאמרי מחקר מקוריים, מאמרי Review ומאמרים שפורסמו באנגלית בכתבי עת מדעיים. על מאמר מחקרי לעמוד בקריטריונים אקדמיים מקובלים בתחום הדעת שבו נערך המחקר. המאמרים נמסרים אנונימית לקריאתם ולשיפוטם של שני קוראים, מומחים בתחום.

**מזכירות המערכת:** **inbal\_p@oranim.ac.il**

**אתר כתב העת:** [**http://app.oranim.ac.il/dvarim/**](http://app.oranim.ac.il/dvarim/)

**סחי"ש - סוגיות בחינוך מיוחד ובשילוב**

"סוגיות בחינוך מיוחד ובשילוב" הינו כתב-עת מדעי בין-תחומי המדגיש את הקשר שבין חינוך, טיפול ושילוב לילדים ולבוגרים עם צרכים מיוחדים. בכתב העת מתפרסמים מחקרים, ניירות עמדה ודיווח על פרויקטים מהשדה.

המאמרים המוגשים לכתב העת נשלחים אנונימית לשיפוט חיצוני על ידי מומחים. לאחר שיפוט, תישלח הגרסה הסופית למחברים למתן תשובות על שאלות ולאישור סופי לקראת פרסום.

**המחברים מתבקשים לשלוח את המאמרים לגב' אורטל האס, מרכזת המערכת בדואר אלקטרוני בלבד, לכתובת:** **ohaas@univ.haifa.ac.il**

**אתר כתב העת:** [**https://www.edu.haifa.ac.il/index.php/he/research/journals-of-the-faculty/195-shi-s-issues-in-special-education-and-rehabilitation**](https://www.edu.haifa.ac.il/index.php/he/research/journals-of-the-faculty/195-shi-s-issues-in-special-education-and-rehabilitation)

**מפגש לעבודה חינוכית-סוציאלית**

כתב העת "מפגש לעבודה חינוכית-סוציאלית" יוצא לאור על ידי עמותת "אפשר" פעמיים בשנה. "מפגש" הוא ביטוי לחזונה של עמותת "אפשר" לפעול לפיתוח העבודה החינוכית-סוציאלית בישראל וליצור כתב עת אקדמי המהווה במת פרסום המעודדת שיתוף מפרה בין אנשי אקדמיה מהמקצועות: חינוך, עבודה סוציאלית, פסיכולוגיה, סוציולוגיה, קרימינולוגיה ואנתרופולוגיה, לבין אנשי השדה בתחום החינוכי-טיפולי-סוציאלי, בדגש על ילדים ובני נוער במצבי סיכון בחברה רב-תרבותית בישראל.

מפגש הוא כתב עת שפיט בין-תחומי המפרסם מאמרים עיוניים ומחקרים ומאמרים יישומיים בנושאים האלה: ילדים ובני נוער במצבי סיכון ומשפחותיהם, אוכלוסיות עם צרכים מיוחדים, טיפול בפרט ובמשפחה, חינוך וטיפול בקהילה ובפנימייה, רב-תרבותיות, גישור ודיאלוג, אלימות, לחץ, משבר וטראומה, הדרכת עובדים, חינוך לערכים וחינוך בלתי פורמלי. המאחד את כולם הוא העשייה החינוכית-סוציאלית בהקשר של ילדים, נוער וצעירים.

**כתובת המערכת:** **mgilat@efshar.org.il**

**אתר כתב העת:** [**https://kitvei-et.efshar.org.il/%D7%9B%D7%AA%D7%91-%D7%94%D7%A2%D7%AA-%D7%9E%D7%A4%D7%92%D7%A9/**](https://kitvei-et.efshar.org.il/%D7%9B%D7%AA%D7%91-%D7%94%D7%A2%D7%AA-%D7%9E%D7%A4%D7%92%D7%A9/)